cyanic-selkie/wikianc huggingface dataset:
উইল স্মিথ
১৯৯৮-২০০৭: শ্রেষ্ঠাংশে অভিনেতা হিসেবে খ্যাতি
স্মিথ ২০০১ সালের জীবনীনির্ভর আলি চলচ্চিত্রে হেভিওয়েট মুষ্টিযোদ্ধা মুহাম্মদ আলি চরিত্রে অভিনয় করেন। এই অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। চার বছর সঙ্গীত থেকে দূরে থাকার পর ২০০২ সালে স্মিথ তার তৃতীয় অ্যালবাম বর্ন টু রেইন নিয়ে ফিরে আসেন। এটি বিলবোর্ড ২০০ তালিকায় ১৩তম অবস্থানে পৌঁছে এবং আরআইএএ কর্তৃক গোল্ড সনদ লাভ করে। এই অ্যালবামের প্রধান একক গান ছিল স্মিথের মেন ইন ব্ল্যাক ২ চলচ্চিত্রের থিম গান "ব্ল্যাক স্যুটস কামিন' (নড ইয়া হেড)", যেটি ইউকে সিঙ্গলস চার্টে তৃতীয় স্থানে পৌঁছায়। এই বছরের পরবর্তী সময়ে স্মিথ স্মিথের প্রথম সংকলিত অ্যালবাম গ্রেটেস্ট হিটস মুক্তি পায়, যেটিতে তার তিনটি একক অ্যালবামের এবং ডিজে জ্যাজি জেফের সাথে গাওয়া গানগুলো অন্তর্ভুক্ত হয়।
২০০৮-২০১৯: ব্যবসা সফলতা ও সমালোচনামূলক ব্যর্থতা
থাম্ব|বাম|200px|২০১১ সালে ওয়ালমার্টের শেয়ারহোল্ডারদের মিটিংয়ের সঞ্চালনা করছেন স্মিথ। ২০০৮ সালে স্মিথ দ্য লাস্ট ফ্যারাও নামে একটি চলচ্চিত্রে কাজ শুরু করেছিলেন, এতে তার তাহারকা চরিত্রে অভিনয় করার কথা ছিল। একই বছর তিনি সুপারহিরো চলচ্চিত্র হ্যানকক-এ অভিনয় করেন। চলচ্চিত্র মার্কিন যুক্তরাষ্ট্র ও কানাডায় $২২৭,৯৪৬,২৭৪ এবং বিশ্বব্যাপী মোট $৬২৪,৩৮৬,৭৪৬ আয় করে। ২০১১ সালের ১৯শে আগস্ট ঘোষণা দেওয়া হয় যে স্মিথ প্রযোজক লা মার এডওয়ার্ডসের সাথে তার পঞ্চম স্টুডিও অ্যালবাম প্রকাশের কাজ শুরু করেছেন।
২০১৩ সালে স্মিথ তার ছেলে জ্যাডেনকে নিয়ে আফটার আর্থ চলচ্চিত্রে অভিনয় করেন। চলচ্চিত্রটি দেশের বক্স অফিসে ব্যর্থ হয় এবং সমালোচনামূলকভাবেও ব্যর্থ হয়। স্মিথ চলচ্চিত্রটিকে "আমার কর্মজীবনের সবচেয়ে দুঃখজনক ব্যর্থতা" বলে উল্লেখ করেন এবং এর ফলে দেড় বছরের বিরতি নেন।
স্মিথ ২০১৫ সালের ২৭শে ফেব্রুয়ারি মুক্তিপ্রাপ্ত প্রণয়ধর্মী নাট্য চলচ্চিত্র ফোকাস-এ মার্গো রবির বিপরীতে অভিনয় করেন। এতে তিনি নিকি স্পার্জেন নামক একজন বর্ষীয়ান কন শিল্পী চরিত্রে অভিনয় করেন, যে তরুণী ও আকর্ষণীয় নারীকে তার দলে যুক্ত করেন। তিনি মার্কাস স্যাকির উপন্যাস অবলম্বনে নির্মিতব্য বিজ্ঞান কল্পকাহিনী থ্রিলারধর্মী ব্রিলিয়ান্স ছবিতে শ্রেষ্ঠাংশে অভিনয়ের জন্য প্রস্তুত হলেও পরবর্তীকালে রিডলি স্কটের ক্রীড়া নাট্যধর্মী কনকাশন চলচ্চিত্রে কাজের জন্য এই চলচ্চিত্রের কাজ ছেড়ে দেন।
থাম্ব|ডান|220px|স্মিথ [[২০১৮ ফিফা বিশ্বকাপের দাপ্তরিক গান "লিভ ইট আপ" পরিবেশন করছেন।]] স্মিথ মার্কিন গায়ক নিকি জ্যাম ও কসোভার গায়ক ইরা ইস্তরেফির সাথে রাশিয়ার মস্কোতে অনুষ্ঠিত ২০১৮ ফিফা বিশ্বকাপের সমাপনী অনুষ্ঠানে দাপ্তরিক গান "লিভ ইট আপ" পরিবেশন করেন। এই সেপ্টেম্বর মাসে স্মিথকে মার্ক অ্যান্থনির "এস্তা রিকো" গানে ব্যাড বানির সাথে দেখা যায়।
স্মিথ ডিজনির আলাদিন-এর লাইভ অ্যাকশন চলচ্চিত্রে দি জিনি (মূল কণ্ঠ রবিন উইলিয়ামস) চরিত্রে অভিনয় করেন। অভিনয়ের পাশাপাশি তিনি "অ্যারাবিয়ান নাইটস (২০১৯)", "ফ্রেন্ডস লাইক মি", ও "প্রিন্স আলি" গানে কণ্ঠ দেন। চলচ্চিত্রটি ২০১৯ সালের ২৪শে মে মুক্তি পায়। আলাদিন বিশ্বব্যাপী $১ বিলিয়ন আয় করে যা স্মিথের সর্বোচ্চ আয়কারী চলচ্চিত্র ইন্ডিপেন্ডেন্স ডে-কে পিছনে ফেলে। এছাড়া তাকে র‍্যাপার লজিকের পঞ্চম স্টুডিও অ্যালবাম কনফেশন্স অব আ ডেঞ্জারাস মাইন্ড-এর "ডোন্ট বি অ্যাফ্রেইড টু বি ডিফারেন্ট" (২০১৯)-এ দেখা যায়।
২০২০-বর্তমান: স্মৃতিকথা ও কিং রিচার্ড
দ্য সাটল আর্ট অব নট গিভিং আ ফ*ক বইয়ের লেখক মার্ক ম্যানসনের সাথে যৌথভাবে রচিত স্মিথের স্মৃতিকথা উইল ২০২১ সালের ৯ নভেম্বর প্রকাশিত হয় এবং একটি সফরের মধ্যে দিয়ে এর প্রচারণা চালান। বইটিতে তার শৈশবের মানসিক আঘাত, তার পিতার সাথে তার সম্পর্ক, এবং আয়াহুয়াস্কা নিয়ে তার অভিজ্ঞতার গল্প বর্ণিত হয়েছে।  একই বছর তিনি ও তার ওয়েস্টব্রুক স্টুডিও কোম্পানি ন্যাশনাল জিওগ্রাফিকের সাথে একটি চুক্তিতে আবদ্ধ হন।
স্মিথ ২০২১ সালে কিং রিচার্ড চলচ্চিত্রে ভেনাস ও সেরেনা উইলিয়ামসের পিতা ও টেনিস কোচ রিচার্ড উইলিয়ামস চরিত্রে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার, নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার, সেরা চলচ্চিত্র অভিনেতা বিভাগে স্ক্রিন অ্যাক্টরস গিল্ড পুরস্কার অর্জন করেন।
২০২২ সালের ২৭শে মার্চ ৯৪তম একাডেমি পুরস্কার প্রদান অনুষ্ঠানে উপস্থাপক ও কৌতুকাভিনেতা ক্রিস রক জি.আই. জেন চলচ্চিত্রের সূত্র ধরে স্মিথের স্ত্রী জ্যাডা পিঙ্কেট স্মিথের ন্যাড়া মাথা নিয়ে কৌতুক করলে স্মিথ মঞ্চে এসে রককে থাপ্পড় মারেন। ২০১৮ সালে পিঙ্কেট স্মিথ আলোপেশিয়ার চিকিৎসা নেন এবং এই অবস্থার জন্য তার চুল কামিয়ে ফেলেন। স্মিথের থাপ্পড় মারার ঘটনা টেলিভিশন দর্শক ও অনুষ্ঠানে সরাসরি অংশগ্রহণকারী দর্শকদের অবাক করে দেয়, যারা এটা পূর্বরচিত কিনা এই নিয়ে সন্দিহান। স্মিথ পরে তার আসনে ফিরে যান এবং রকের প্রতি তীক্ষ্ণস্বরে চেঁচিয়ে বলেন, "তোমার দুষ্ট মুখে আমার স্ত্রীর নাম নেবে না!" এই রাতে স্মিথ কিং রিচার্ড চলচ্চিত্রের জন্য শ্রেষ্ঠ অভিনেতা বিভাগে পুরস্কৃত হন এবং পুরস্কার গ্রহণের বক্তৃতায় একাডেমি ও অন্যান্য মনোনীতদের কাছে ক্ষমা চাইলেও রকের কাছে ক্ষমা চাননি।  রক স্মিথের বিরুদ্ধে কোন মামলা করা থেকে বিরত থাকেন।
জামিয়া ফারুকিয়া কওমিয়া নানাখী
জামিয়া ফারুকিয়া কওমিয়া নানাখী বাংলার প্রাচীন রাজধানী নারায়ণগঞ্জ জেলার সোনারগাঁ ধানাধীন সাদিপুর ইউনিয়নের নানাখী গ্রামে অবস্থিত।  ঢাকার অদূরে অবস্থিত এই  প্রতিষ্ঠানটি ইংরেজ শাসনামলে প্রতিষ্ঠিত। এটি একটি দ্বীনি শিক্ষা প্রতিষ্ঠান।
প্রতিষ্ঠাকাল ও প্রতিষ্ঠাতা
প্রখ্যাত বুযুর্গ কারী শরীয়তুল্লাহ (রহ.) ১৯৩৭ইং সালে এই মাদরাসাটি প্রতিষ্ঠা করেন।
জামিয়ার ইতিহাস
প্রাচীন বাংলার রাজধানী সোনারগাঁর অন্তর্গত নানাখী গ্রাম হলো একটি জনবহুল এলাকা। ব্রিটিশ শাসনাধীন বাংলামুলকের জনবহুল এই এলাকার ইসলামী শিক্ষা বিস্তারের মাধ্যমে মুসলমানদের দ্বীন-ধর্ম ও আমল-আখলাক হেফাজতের জন্য একটি দ্বীনি মাদরাসা প্রতিষ্ঠার প্রয়োজন দেখা দেয়। এই প্রয়োজন মেটাতে এগিয়ে আসেন অত্র এলাকার সর্বজন শ্রদ্ধেয় ব্যক্তিত্ব কারী শরীয়তুল্লাহ রহ.। ১৯৩৭ সালে তিনি নানখী গ্রামে প্রতিষ্ঠা করেন একটি ফুরকানিয়া মাদরাসা। তাঁর সাথে আরও অনেক দ্বীনদরদী ব্যক্তিবর্গ ছিলেন। তাদের মধ্যে অন্যতম হলেন কারী হেলাল উদ্দীন রহ.। ১৯৩৭ সাল থেকে নিয়ে ১৯৮৭ সাল পর্যন্ত সুদীর্ঘ এই ৫০ বছর মাদরাসাটি ফুরকানিয়া-ই ছিল। এরপর ১৯৮৮ সাল মাদরাসার ইতিহাসে একটি স্মরণীয় বছর। এবছর দক্ষিণ এশিয়ার অন্যতম শ্রেষ্ঠ শাইখুল হাদীস আল্লামা আজিজুল হক (রহ.), মাওলানা ফজলুল করীম পীর সাহেব চরমোনাই (রহ.), মাওলানা আব্দুল গাফফার (রহ.),তৎকালীন বরুড়া মাদরাসার মুহতামিম মুফতি আব্দুল ওয়াহহাব (রহ.) মাদরাসায় তাশরীফ আনেন। তারা এই মাদরাসাকে আনুষ্ঠানিকভাবে একটি কওমী মাদরাসা বলে ঘোষণা দেন। ২০১৬-১৭ সাল পর্যন্ত মাদরাসার শিক্ষা কার্যক্রম মিশকাত(ফযীলত বা অনার্স) পর্যন্ত ছিল। ২০১৭-১৮ বর্ষ থেকে দাওরায়ে হাদীস (তাকমীল বা মাস্টার্স) চালু করা হয়।
পুরু চাকতি
পুরু চাকতি (Thick disc) অনেক সর্পিল ছায়াপথের এমন একটি অঞ্চল যেখানে অপেক্ষাকৃত প্রবীণ এবং ধাতু-স্বল্প তারার অস্তিত্ব পাওয়া যায়। আমাদের আকাশগঙ্গা যেহেতু একটি আদর্শ সর্পিল ছায়াপথ সেহেতু এতেও এমন একটি চাকতি রয়েছে। আকাশগঙ্গার প্রধান তল থেকে উল্লম্বভাবে উপরে বা নিচে ১ কিলো পারসেকের বাইরে, কিন্তু হেলোর পূর্বে যেসব তারা রয়েছে তারাই পুরু চাকতির বাসিন্দা। এই অঞ্চলে তারার ঘনত্ব সরু চাকতির তুলনায় বেশ কম। সরু চাকতির তারার সাথে এখানকার তারার আরও কিছু পার্থক্য রয়েছে:
গঠন প্রক্রিয়া
অনেকদিন ধরে পুরু চাকতির অস্তিত্বের কারণ নিয়ে বিজ্ঞানীরা সন্দিহান ছিলেন। কীভাবে এই চাকতি গঠিত হতে পারে সে নিয়ে বিজ্ঞানীরা তিনটি অনুকল্প প্রস্তাব করছিলেন। অবশ্যই এই প্রস্তাবগুলো করা হয়েছিল আমাদের আকাশগঙ্গাকে পর্যবেক্ষণ করে। কিন্তু পরবর্তীতে তারা বুঝতে পারেন তিনটির মধ্যে দুটি অনুকল্পই পর্যবেক্ষণের সাথে মিলে না। কেবল শেষ অনুকল্পটিই বর্তমানে পর্যবেক্ষণের সাথে সামঞ্জস্য বিধান করতে পারছে। তাই বর্তমানে তৃতীয় অনুকল্পটিকেই মূল তত্ত্ব হিসেবে গ্রহণ করছেন অধিকাংশ বিজ্ঞানীরা। অনুকল্পগুলো এবং সেগুলো বাতিল বা গৃহীত হওয়ার কারণ এখানে উল্লেখ করা হচ্ছে:
ব্লো-ব্জাং-ন্যি-মা
ব্লো-ব্জাং-ন্যি-মা (১৪৩৯-১৪৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের নবম দ্গা'-ল্দান-খ্রি-পা বা প্রধান ছিলেন।
প্রথম জীবন
স্মোন-লাম-লেগ্স-পা'ই-ব্লো-গ্রোস ১৪৩৯ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। কম বয়সে তিনি মধ্য তিব্বত যাত্রা করে মুস-স্রাদ-পা-ব্লো-গ্রোস-রিন-ছেন, ল্তাগ-লেব-ব্যাং-র্গ্যাল , স্লোব-দ্পোন-গ্রাগ্স-পা-'ওদ-পা প্রভৃতি বৌদ্ধ পন্ডিতদের নিকট হতে শিক্ষালাভ করেন। এরপর তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষালাভ করেন।
পরবর্তী জীবন
স্মোন-লাম-লেগ্স-পা'ই-ব্লো-গ্রোস এরপর দ্রেপুং বৌদ্ধবিহারে প্রধামের পদ অধিগ্রহণ করেন। তেতাল্লিশ বছর বয়সে তিনি সাংপু নামক স্থানে অবস্থিত বৌদ্ধবিহারের ধর্মশিক্ষক হিসেবে যোগ দেন। ১৪৯০ খ্রিষ্টাব্দে দ্গা'-ল্দান বৌদ্ধবিহারের নবম দ্গা'-ল্দান-খ্রি-পা বা প্রধান নির্বাচিত হন।
সয়াবিন তেল
ইতিহাস
২০০০ খ্রিস্টপূর্বাব্দের চীনা নথিতে ভোজ্য সয়া তেল উৎপাদনের জন্য চাষকৃত সয়াবিনের ব্যবহার উল্লেখ করা হয়েছে। প্রাচীন চীনা সাহিত্য প্রকাশ করে যে, লিখিত নথি রাখার আগে সয়াবিন তেল উৎপাদন প্রক্রিয়ার জন্য সয়াবিন ব্যাপকভাবে চাষ করা হয়েছিল এবং এটি অত্যন্ত মূল্যবান ছিল।
উৎপাদন
থাম্ব|সয়াবিন তেল, খাবার এবং বীজ সয়াবিন তেল তৈরি করতে, আর্দ্রতার সামঞ্জস্য করার জন্য সয়াবিন চূর্ণ করা। এটি
৬‌০ থেকে ৮৮ এর মধ্যে উত্তপ্ত করা হয় °সে (140-190 °F), ফ্লেক্সে ঘূর্ণিত এবং হেক্সেন দিয়ে দ্রাবক-নিষ্কাশিত। তারপরে তেলটি পরিশোধিত হয়, বিভিন্ন প্রয়োগের জন্য মিশ্রিত করা হয় এবং কখনও কখনও হাইড্রোজেনেট করা হয়। সয়াবিন তেল, তরল এবং আংশিকভাবে হাইড্রোজেনেটেড উভয়ই "উদ্ভিজ্জ তেল" হিসাবে বিক্রি হয় বা বিভিন্ন ধরনের প্রক্রিয়াজাত খাবারের উপাদান। অবশিষ্ট অবশিষ্টাংশের অধিকাংশ ( সয়াবিন খাবার ) পশু খাদ্য হিসাবে ব্যবহৃত হয়।
2002-2003 ক্রমবর্ধমান ঋতুতে, বিশ্বব্যাপী 30.6 মিলিয়ন টন (MT) সয়াবিন তেল উত্পাদিত হয়েছিল, যা বিশ্বব্যাপী ভোজ্য উদ্ভিজ্জ তেল উৎপাদনের প্রায় অর্ধেক এবং উত্পাদিত সমস্ত চর্বি এবং তেলের 30 শতাংশ, যার মধ্যে রয়েছে পশুর চর্বি এবং গ্রীষ্মমন্ডলীয় উদ্ভিদ থেকে প্রাপ্ত তেল।. 2018-2019 সালে, চীন (16.6 MT), US (10.9 MT), আর্জেন্টিনা (8.4 MT), ব্রাজিল (8.2 MT), এবং EU (3.2 MT) সহ শীর্ষস্থানীয় উত্পাদকদের সাথে বিশ্ব উৎপাদন ছিল 57.4 মেট্রিক টন।
রচনা
প্রতি 100 গ্রাম, সয়াবিন তেলে 16 গ্রাম স্যাচুরেটেড ফ্যাট, 23 গ্রাম মনোস্যাচুরেটেড ফ্যাট এবং 58 গ্রাম পলিআনস্যাচুরেটেড ফ্যাট থাকে। সয়াবিন তেল ট্রাইগ্লিসারাইডের প্রধান অসম্পৃক্ত ফ্যাটি অ্যাসিড হল পলিআনস্যাচুরেটস আলফা-লিনোলিক অ্যাসিড (C-18:3), 7-10%, এবং লিনোলিক অ্যাসিড (C-18:2), 51%; এবং মনোস্যাচুরেট ওলিক অ্যাসিড (C-18:1), 23%। এটিতে স্যাচুরেটেড ফ্যাটি অ্যাসিড স্টিয়ারিক অ্যাসিড (C-18:0), 4% এবং পামিটিক অ্যাসিড (C-16:0), 10% রয়েছে।
অক্সিডেশন-প্রবণ পলিআনস্যাচুরেটেড ফ্যাটি অ্যাসিডের উচ্চ-অনুপাত কিছু ব্যবহারের জন্য অবাঞ্ছিত, যেমন রান্নার তেল। 2004 সালে তিনটি কোম্পানি, মনসান্টো কোম্পানি, ডুপন্ট / বাঞ্জ এবং অ্যাসোইয়া কম লিনোলিক রাউন্ডআপ রেডি সয়াবিন চালু করে। লিনোলিক অ্যাসিডের অসম্পৃক্ততা কমাতে হাইড্রোজেনেশন ব্যবহার করা যেতে পারে। ফলস্বরূপ তেলকে হাইড্রোজেনেটেড সয়াবিন তেল বলা হয়। হাইড্রোজেনেশন শুধুমাত্র আংশিকভাবে সম্পূর্ণ হলে, তেলে অল্প পরিমাণে ট্রান্স ফ্যাট থাকতে পারে।
ট্রান্স-ফ্যাট সাধারণত প্রচলিত তেল ডিওডোরাইজেশনের সময় প্রবর্তন করা হয়, 2005 সালের একটি পর্যালোচনায় গন্ধযুক্ত তেলে 0.4 থেকে 2.1% ট্রান্স উপাদান শনাক্ত করা হয়।
খাদ্য
সয়াবিন তেল বেশিরভাগ ভাজা এবং বেকিং এর জন্য ব্যবহৃত হয়। এটি সালাদের জন্য একটি মশলা হিসাবেও ব্যবহৃত হয়।
শুকানোর তেল
সয়াবিন তেল হল অনেকগুলি শুকানোর তেলের মধ্যে একটি, যার অর্থ হল এটি বাতাসের সংস্পর্শে আসার পরে ধীরে ধীরে (ফ্রি-র্যাডিক্যাল ভিত্তিক পলিমারাইজেশনের কারণে) শক্ত হয়ে যাবে, একটি নমনীয়, স্বচ্ছ এবং জলরোধী কঠিন গঠন করবে। এই বৈশিষ্ট্যের কারণে, এটি কিছু মুদ্রণ কালি এবং তেল রং ফর্মুলেশন ব্যবহার করা হয়। যাইহোক, অন্যান্য তেল (যেমন তিসির তেল ) কিছু শুকানোর তেল প্রয়োগের জন্য উচ্চতর হতে পারে
মেডিকেল ব্যবহার
সয়াবিন তেল ক্যালোরি এবং অপরিহার্য ফ্যাটি অ্যাসিডের উত্স হিসাবে প্যারেন্টেরাল পুষ্টির জন্য নির্দেশিত হয়।
পোকামাকড় নিরোধক জন্য ফিক্সেটিভ
যদিও সয়াবিন তেলের কোনো সরাসরি পোকামাকড় তাড়ানোর কার্যকলাপ নেই, এটি বেশ কয়েকটি বাণিজ্যিক পণ্যে জেরানিয়াম তেলের মতো প্রয়োজনীয় তেলের কর্মের স্বল্প সময়কাল বাড়ানোর জন্য একটি ফিক্সেটিভ হিসাবে ব্যবহৃত হয়।
লেনদেন
সয়াবিন তেল শিকাগো বোর্ড অফ ট্রেডে এক সময়ে 60,000 পাউন্ডের চুক্তিতে লেনদেন হয়। দাম প্রতি পাউন্ডের সেন্ট এবং শতভাগে তালিকাভুক্ত করা হয়েছে, ন্যূনতম 1/200 সেন্টের ওঠানামা সহ। এটি 1951 সাল থেকে সেখানে ব্যবসা করা হচ্ছে।
ঢাকা-১৯
ঢাকা-১৯ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৯২নং আসন।
সীমানা
ঢাকা-১৯ আসনটি ঢাকা জেলার সাভার উপজেলার শিমুলিয়া, ধামসোনা, পাথালিয়া, ইয়ারপুর, আশুলিয়া, বিরুলিয়া, বনগাঁও ইউনিয়ন এবং সাভার ইউনিয়ন নিয়ে গঠিত।
ইতিহাস
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়েছিল, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাড়িয়েছিল। পূর্বে বিদ্যমান ঢাকা-১২ থেকে এই নতুন নির্বাচনী এলাকা গড়ে উঠে।
২০১৪ বাংলাদেশের সাধারণ নির্বাচনের পূর্বে, নির্বাচন কমিশন নির্বাচনী এলাকার সীমানা হ্রাস করে। পূর্বে সাভার উপজেলার আরেকটি ইউনিয়ন পরিষদ, কন্দিয়া এই সীমানার অন্তর্ভুক্ত ছিল।
২০১৪
২০১৪ সালের বাংলাদেশের সাধারণ নির্বাচনে বিরোধীদলীয় নেতারা নির্বাচনের বর্জন করে তাদের প্রার্থীতা প্রত্যাহার করে নেওয়ার ফলে এনামুর রহমান বিনা প্রতিদ্বন্দ্বিতায় জয়লাভ করেন।
আইফোন ১৩
আইফোন ১৩ এবং আইফোন ১৩ মিনি হলো অ্যাপল ইনকর্পোরেটেড দ্বারা নকশা করা, বিকাশ করা, বাজারজাত করা স্মার্টফোন। এগুলো আইফোনের পঞ্চদশ প্রজন্ম (যথাক্রমে আইফোন ১২ এবং আইফোন ১২ মিনি এর পরবর্তী)। ২১ সেপ্টেম্বর, ২০২১-এ ক্যালিফোর্নিয়ার কাপার্টিনোর অ্যাপল পার্কে অ্যাপল ইভেন্টে উচ্চ-মূল্যের আইফোন ১৩ প্রো এবং আইফোন ১৩ প্রো ম্যাক্স ফ্ল্যাগশিপগুলির পাশাপাশি এগুলি উন্মোচন করা হয়েছিল। আইফোন ১৩ এবং আইফোন ১৩ মিনি এর প্রি-ফরমায়েস ১৭ সেপ্টেম্বর, ২০২১ থেকে শুরু হয়েছিল। এগুলো আনুষ্ঠানিকভাবে ২৪ সেপ্টেম্বর, ২০২১ এ মুক্তি পায়।
মিসবিহেভ
মিসবিহেভ একটি ব্রুকলিন-ভিত্তিক মহিলাদের ম্যাগাজিন যা ২০০৬ থেকে মার্চ ২০০৯ পর্যন্ত প্রকাশিত হয়েছিল। এটি ফ্যাশন, সঙ্গীত, শিল্প এবং পপ সংস্কৃতি কভার করতো। কলামলেখকদের মধ্যে কেলিস, ম্যাট গোইয়াস, সারাহ মরিসন এবং লেসলি আরফিন এবং নিয়মিতভাবে আলোচিত মডেল কিম মাতুলোয়া, ভিক্টোরিয়া ব্রিটো, জোলি রবিনসন এবং ব্রিসি অন্তর্ভুক্ত ছিল।
দৈনিক জাগরণ
'দৈনিক জাগরণ' হিন্দি ভাষায় প্রকাশিত ভারতের একটি দৈনিক সংবাদপত্র। ২০১৭ সালে ভারতের বড় পত্রিকার তালিকায় স্থান করে নেয় জাগরণ।  ২০১০ সালের এক জরীপ অনুযায়ী এটি পাঠক সংখ্যার দিক দিয়ে বিশ্বের ১৭তম পত্রিকা।
১৯৪২ সালে পূর্ণ চন্দ্র গুপ্ত প্রথম চালু করেন। পরবর্তীতে নরেন্দ্র মহান পত্রিকাটির সম্পাদক হন। জাগরণ প্রকাশনা লিমিটেড পত্রিকাটির প্রকাশক। এটি বোম্বে স্টক এক্সচেঞ্জ ও ভারতের ন্যাশনাল স্টক এক্সচেঞ্জের তালিকাবদ্ধ একটি প্রকাশনা। জাগরণ প্রকাশনা লিমিটেড ২০১০ সালে ও  নয়া দুনিয়া ২০১২ সালে আসিকুইরিড মিড ডে অর্জন করে।
সূরা লাইল
মূল বক্তব্য
এ সূরায় বলা হয়েছে মানুষের প্রচেষ্টা বিভিন্ন প্রকারের। তার মাঝে এক প্রকার হল আল্লাহ্‌র প্রতি পরিপূর্ণ বিশ্বাস(ঈমান) স্থাপন করা, আল্লাহ্‌র সন্তুষ্টি লাভ করার উদ্দেশ্যে গরিব দুঃখীদের মাঝে দান খয়রাত করা, উদার হওয়া, মহানুভব হওয়া ইত্যাদি মানবিক গুণাবলী অর্জন করা। আর আরেক প্রকারের প্রচেষ্টা হল সত্যকে অস্বীকার করা, সত্যকে গোপন করা(কুফর), মিথ্যা বলা, আল্লাহ্‌র একত্বে অন্য কাউকে অংশীদার করা(শিরকি কাজ করা), অহংকার করা, কার্পণ্য করা, মানুষের অধিকার নষ্ট করা, জুলুম/অত্যাচার করা ইত্যাদি খারাপ গুণাবলী অর্জন করা। এই সূরায় বলা হয়েছে যারা ইমানদার ও ভাল গুণাবলীর অধিকারী তাদের জন্য সাফল্য অর্জনের পথ সুগম হয়ে যায়। পরকালে তাদের সাফল্য সুনিশ্চিত। অন্যদিকে যারা খারাপ গুণাবলীর অধিকারী- বেঈমান, নাফরমান তাদের জন্য ব্যর্থতা আর পরকালের জীবনে থাকবে অবধারিত শাস্তি।
আয়াতসমূহ
শুরু করছি আল্লাহর নামে যিনি পরম করুণাময়, অতি দয়ালু।
স্বপ্নের তাবীর
যে ব্যক্তি স্বপ্নে দেখে যে সে এই সূরা পাঠ করছে সে অভাবগ্রস্ত হবে না, এমতাবস্থায় তার কর্তব্য হবে নিদ্রাভঙ্গ হলেই উঠে তাহাজ্জুদের নামায আদায় করা। আল্লামা ইবনে সীরীনের স্বপ্নের তাবীর নামক কিতাবে(বইতে) উল্লেখ আছে যে ব্যক্তি স্বপ্নে সূরা আল-লাইল পড়তে দেখবে তার রাত্রি জাগরণের তাওফীক হবে এবং মান-মর্যাদাহানী হতে বেঁচে থাকবে।
মহীশূর চিত্রকলা
মহীশূর চিত্রাঙ্কনটি ধ্রুপদী দক্ষিণ ভারতীয় চিত্রকলার একটি গুরুত্বপূর্ণ রূপ যা কর্ণাটকের মহীশূর শহরে এবং এর আশেপাশে উৎপন্ন হয়েছিল, মহীশূর শাসকরা তাকে উৎসাহিত এবং লালিত করেছিলেন। কর্ণাটকের চিত্রকলার একটি দীর্ঘ এবং বিশিষ্ট ইতিহাস রয়েছে, এর উৎসটি অজন্ত কাল (দ্বিতীয় শতাব্দীর বি.সি. থেকে ৭ম শতাব্দীর এ.ডি.) ধরে রয়েছে। বিজয়নগর রাজাদের শাসনামলে (১৩৩৬-১৫৬৫ খ্রিস্টাব্দ) বিজয়নগরের শাসকরা এবং তাদের সামন্ততান্ত্রিকরা সাহিত্য, শিল্প, স্থাপত্য, ধর্মীয় এবং দার্শনিক আলোচনাকে উৎসাহিত করেছিল। তালিকোটার যুদ্ধের পরে বিজয়নগর সাম্রাজ্যের পতনের সাথে সাথে রাজকীয় পৃষ্ঠপোষকতায় তৎকালীন শিল্পীরা স্থানীয় অন্যান্য শৈল্পিক ঐতিহ্য এবং রীতিনীতিকে অবলম্বন করে আস্তে আস্তে চিত্রাঙ্কনের পূর্ব বিজয়নগর স্কুল ধীরে ধীরে রাজ্য পৃষ্ঠপোষকতায় থাকা শিল্পীরা অন্যান্য বিভিন্ন জায়গায় চলে গিয়েছিলেন। মহীশূর ও তানজোর চিত্রকলার স্কুল সহ দক্ষিণ ভারতে চিত্রকর্মের অনেকগুলি শৈলীতে বিবর্তিত হয়েছে।
মহীশূর চিত্রগুলি তাদের কমনীয়তা, নিঃশব্দ বর্ণ এবং বিশদে মনোযোগ দেওয়ার জন্য পরিচিত। এই চিত্রকর্মগুলির বেশিরভাগ থিম হ'ল হিন্দু দেবদেবীরা এবং হিন্দু পুরাণের কাহিনী।
ইতিহাস
১৫৬৫ খ্রিস্টাব্দে বিজয়নগর সাম্রাজ্যের পতন এবং তালিকোটার যুদ্ধে হাম্পির বস্তাটি প্রাথমিকভাবে বেশ কয়েকজন চিত্রশিল্পীর পরিবারের পক্ষে সঙ্কটের জন্ম দেয় যারা সাম্রাজ্যের পৃষ্ঠপোষকতার উপর নির্ভরশীল ছিল। ডাঃ চরিতা চিত্রকর নামে পরিচিত এই শিল্পীদের পরিবারগুলি বিভিন্ন পকেটে চলে এসেছিল যারা বিজয়নগর সাম্রাজ্যের সামন্ত ছিল। পণ্ডিত হিসাবে এ.এল.নরসিংহান এই বেঁচে থাকা চিত্রগুলির কয়েকটি শ্রাবণবেলাগোলা, সিরা, কেরিগুদিরাঙ্গাপুরা, শ্রীরাঙ্গাপত্তন, নীপ্পানি, সিবি, নড়গুন্ডা, বেত্তাপুরা, হার্ডনাহল্লি, মুদুকুতোর, মাইসুর, চিত্রদুর্গা, রায়চুরিয়াকেনী, লিয়াকেরাকেনকি, লঞ্চুড়িয়াকানকি, বেলেকান্দিয়াক, বেঁচে আছে এবং কর্ণাটকে অবস্থিত আরও অনেক জায়গা। শ্রীরাঙ্গাপত্তনের বিজয়নগর বিদ্যালয়ের বেশ কয়েকটি চিত্রশিল্পীর পরিবারকে পুনর্বাসিত করে রাজা প্রথম ওয়োদায়ার (১৫৭৮-১৬১৭) চিত্রকর্মের জন্য গুরুত্বপূর্ণ সেবা প্রদান করেছিলেন।
রাজা ওদেয়ারের উত্তরসূরীরা মন্দির ও প্রাসাদগুলিকে পৌরাণিক দৃশ্যে আঁকতে নির্দেশ দিয়ে চিত্রকলার শিল্পের পৃষ্ঠপোষকতা অব্যাহত রেখেছিলেন। তবে একদিকে ব্রিটিশ এবং অন্যদিকে হায়দার আলী ও টিপ্পু সুলতানের যুদ্ধের কারণে এই চিত্রকর্মগুলির কোনওটিই বেঁচে থাকতে পারেনি। হাইডার এবং টিপ্পু যারা ওয়োডিয়ারদের ঘৃণা করেছিলেন তারা সংক্ষিপ্ত সময়ের জন্য মাইসুরের লাগামটি নিয়েছিলেন। তবে, শিল্পীরা (চিত্রাগারগুলি) টিপু ও হায়দারের রাজত্বকালেও পৃষ্ঠপোষকতা এবং বিকাশ লাভ করে। তুমকুর ও সিরার মধ্যে মহাসড়কের সিবিতে নরসিংহ স্বামী মন্দিরটি নলাপ্পা তৈরি করেছিলেন যিনি হায়দার আলী ও টিপু সুলতান উভয়েরই কাজে ছিলেন টিপুর রাজত্বকালে এবং বিজয়নগর স্টাইলে বেশ কয়েকটি দুর্দান্ত প্রাচীরের ফ্রেস্কো রয়েছে যা ধীরে ধীরে মহীশূরে রূপান্তরিত হয়েছিল এবং তানজোর চিত্রকলার স্কুল। গঞ্জামের টিপু সুলতানের দরিয়া দৌলতবাগ প্রাসাদে শ্রীরাঙ্গাপত্তনার পলিলুরের যুদ্ধ এবং অন্যান্য আঁকা কাজের বিবরণ সংক্রান্ত মুরালগুলি চিত্রাঙ্কনের মাইসুর বিদ্যালয়ের প্রধান উদাহরণ।
ডগলাস নর্থ
ডগলাস সেসল নর্থ (Douglass Cecil North) একজন মার্কিন অর্থনীতিবিদ। তিনি ১৯৯৩ সালে অর্থনীতিতে নোবেল পুরস্কার লাভ করেন।
জীবনী
নর্থ ১৯২০ সালের ৫ নভেম্বর ম্যাসাচুসেটসের কেমব্রিজে জন্মগ্রহণ করেন। তিনি ১৯৪২ সালে ইউনিভার্সিটি অব ক্যালিফোর্নিয়া, বার্কলে থেকে রাষ্ট্রবিজ্ঞান, দর্শন ও অর্থনীতিতে বিএ ডিগ্রি লাভ করেন। তিনি ১৯৫২ সালে একই বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেন। এরপর তিনি ওয়াশিংটন বিশ্ববিদ্যালয়ে সহকারী অধ্যাপক হিসেবে যোগদান করেন। তিনি এই বিশ্ববিদ্যালয়ে ১৯৬০ থেকে ১৯৮৩ সাল পর্যন্ত অধ্যাপক পদে কর্মরত ছিলেন। তিনি ১৯৮১ সালে কেমব্রিজ বিশ্ববিদ্যালয়ে শিক্ষক হিসেবে কাজ করেন। ১৯৮৩ সালে ওয়াশিংটন ইউনিভার্সিটি ইন সেন্ট লুইস এ শিক্ষক হিসেবে যোগদান করেন।
অন্ধক
অন্ধক (সংস্কৃত: अन्धक) হল হিন্দু পৌরাণিক কাহিনীতে একজন অশুভ অসুর, যার গর্ব শিব ও পার্বতীর দ্বারা পরাজিত হয়।
মৎস্যপুরাণ, কূর্মপুরাণ, লিঙ্গপুরাণ, পদ্মপুরাণ ও শিবপুরাণ সহ বিভিন্ন হিন্দু গ্রন্থে তার গল্পের উল্লেখ পাওয়া যায়। তার এক হাজার মাথা, এক হাজার বাহু এবং দুই হাজার চোখ আছে বলে বিশ্বাস করা হয়। অন্য সংস্করণে, তার দুই হাজার বাহু এবং দুই হাজার পা রয়েছে। তার গল্পের কিছু সংস্করণে অন্ধককে শিব ও পার্বতীর পুত্র হিসেবে বর্ণনা করা হয়েছে।
শিব পুরাণে
শিব পুরাণে উল্লেখ করা হয়েছে, যখন শিব মন্দার পর্বতে ধ্যান করছিলেন, তখন পার্বতী কৌতুকপূর্ণ মেজাজে ছিলেন এবং শিবের চোখ ঢেকেছিলেন। এর ফলে পুরো মহাবিশ্ব অন্ধকারে ঢেকে গেল। শিবের শক্তিশালী তৃতীয় নয়ন স্পর্শ করার কারণে পার্বতীর হাত থেকে যে ঘাম বের হয়েছিল, তা মাটিতে পড়েছিল এবং ভয়ঙ্কর চেহারা এবং অন্ধ ছেলের সৃষ্টি করেছিল। পার্বতী তাকে দেখে ভয় পেয়েছিলেন, কিন্তু শিব তাকে তিরস্কার করেছিলেন, দাবি করেছিলেন যে যেহেতু তিনি তাদের শারীরিক সম্পর্কের কারণে জন্মগ্রহণ করেছিলেন, তাই তিনি তাদের সন্তান।
অসুর রাজা হিরণ্যাক্ষ যখন সন্তানের আসায় শিবকে খুশি করার জন্য তপস্যা করেছিলেন, তখন শিব তাকে ছেলেটিকে উপহার দিয়েছিলেন এবং তার অন্ধত্বের কারণে তার নাম রাখেন অন্ধক। বিষ্ণুর কর্তৃক হিরাণ্যক্ষের মৃত্যুর পর, অন্ধক নতুন রাজা হয়েছিলেন, কিন্তু দেবগণের জন্মের কারণে তাকে অসুর হিসেবে গণ্য করা হয়নি। তার বংশের সংখ্যাগরিষ্ঠদের দ্বারা অস্বীকার করে, তিনি ব্রহ্মাকে খুশি করার জন্য কঠোর তপস্যা করেছিলেন। এইভাবে ব্রহ্মা তাঁর কাছে উপস্থিত হলেন এবং তাঁকে বর দিলেন। অন্ধক ব্রহ্মাকে ঐশ্বরিক দৃষ্টি ও অমরত্ব দেওয়ার জন্য অনুরোধ করেছিলেন। ব্রহ্মা অন্ধককে এই ইচ্ছাগুলি মঞ্জুর করেছিলেন, কিন্তু তাকে সতর্ক করেছিলেন যে তিনি এখনও শিবের দ্বারা নিহত হতে পারেন। অন্ধক তার রাজ্যে ফিরে যান এবং তার সমস্ত বিরোধীদের পাশাপাশি দেবগণকেও পরাজিত করেন।
অন্ধক তার মন্ত্রীকে জিজ্ঞেস করলেন, শক্তি, প্রতাপ ও ​​ধন-সম্পদে তার সাথে মিল রাখতে পারে এমন কেউ আছে কিনা। মন্ত্রী তাকে জানান যে তার কোন সুন্দরীর সঙ্গ নেই। তিনি ব্যাখ্যা করেছিলেন, বিশ্বের সবচেয়ে সুন্দরী মহিলা ছিলেন পার্বতী, যিনি কৈলাস পর্বতে বসবাসকারী ম্যাটেড তপস্বীর অন্তর্গত। অন্ধককে পরামর্শ দেওয়া হয়েছিল যে তিনি যদি সত্যিই অতুলনীয় হতে চান তবে তাকে তার অধিকার করা উচিত। অন্ধক তার স্ত্রীকে হস্তান্তরের দাবি নিয়ে শিবের কাছে একজন দূত পাঠান। অন্ধক তার সর্বশ্রেষ্ঠ যোদ্ধাদের নিয়ে শিবকে আক্রমণ করেছিলেন, কিন্তু তারা শিবের সেনাবাহিনীর কাছে পরাজিত হয়েছিল।
একদিন, যখন শিব এবং তাঁর গণ দূরে ছিলেন, তখন অন্ধক পার্বতীকে একা পেয়েছিলেন। তিনি অন্ধকের অগ্রযাত্রাকে প্রতিহত করেছিলেন, কিন্তু যখন তিনি তাকে খুব অপ্রতিরোধ্য বলে মনে করেছিলেন, তখন তিনি দেবতাদের কাছে সাহায্যের জন্য অনুরোধ করেছিলেন। বহু বছর ধরে যুদ্ধ চলল এবং শিব যখন এই বিষয়ে জানতে পারলেন তিনি যুদ্ধবিরতি ঘোষণা করলেন। শান্তিপূর্ণ সমাধানের জন্য অনেক চেষ্টা করা হয়েছিল, কিন্তু অন্ধকা পার্বতীকে অধিগ্রহণ করার জন্য জোর দিয়েছিল।
তিনি আক্রমণটি নতুন করে শুরু করেছিলেন এবং তার বিশ্বস্ত সেনাপতি মহাবলী এককভাবে সমস্ত দেবতাদের পরাজিত করেছিলেন এবং তাদের গ্রাস করেছিলেন। শিব মহাবলীর উদ্দেশ্যে শক্তিশালী অস্ত্র ছুড়েছিলেন, যা তাকে সমস্ত দেবতাকে বিচ্ছিন্ন করতে বাধ্য করেছিল। প্রতিশোধ হিসেবে, শিব অসুরদের গুরু শুক্রকে গিলে ফেলেন। অন্ধক তখন ইন্দ্রের উপর আক্রমণ চালায়। শিব ইন্দ্রকে বাঁচাতে হস্তক্ষেপ করেন এবং তার ত্রিশূল দিয়ে অসুরকে আক্রমণ করেন। যাইহোক, যখনই অন্ধকের রক্ত ​​মাটিতে পড়ত, তখনই তার অনুলিপি তৈরি হত। বিষ্ণু নতুন রাক্ষসের বিস্তার রোধ করে প্রতিবার আঘাত করার সময় রাক্ষসের রক্ত ​​পান করার জন্য বেশ কয়েকজন মাতৃকা সৃষ্টি করেন। অবশেষে, শিব অন্ধকের শিরচ্ছেদ করতে সক্ষম হন। শিব পুরাণ অনুসারে, ঘটনাগুলির মোচড়ের মধ্যে, যেহেতু অন্ধক অনুতাপে শিবের নাম জপ করেছিলেন যার পরে তাকে তার জৈবিক পিতৃত্বের কথা বলা হয়েছিল এবং তাকে গণপ্রধান করা হয়েছিল।
বিকল্প কাহিনী
পুরাণের আরেকটি সংস্করণ রয়েছে যেখানে অন্ধকের জন্মকাহিনী এবং তার বংশের অস্বীকৃতি একই রয়ে গেছে। ব্রহ্মার কাছে তপস্যা করতে বনে গেলে প্রহ্লাদ সহ তার কাকাতো ভাইয়েরা তার রাজ্য দখল করে নেয়। তাঁর তপস্যার সময় তিনি ব্রহ্মাকে খুশি করার জন্য নিজের অঙ্গ-প্রত্যঙ্গ ছিন্ন করার সময় জল ও খাদ্য উভয়ই পরিহার করেছিলেন।
তার কর্ম সফল প্রমাণিত। একজন সন্তুষ্ট ব্রহ্মা তাঁর সামনে উপস্থিত হয়ে তাঁকে তাঁর পছন্দের বর দিলেন। অন্ধক ব্রহ্মাকে তার দৃষ্টি মেরামত করতে বলেছিলেন এবং তাকে অমর করতে বলেছিলেন। ব্রহ্মা উত্তর দিয়েছিলেন যে তিনি তাকে অমর করতে পারবেন না কারণ যারা জন্ম নেয় তাদের অবশ্যই মরতে হবে, যদিও তিনি তার মৃত্যুর শর্তটি বেছে নিতে পারেন। অন্ধকা জিজ্ঞাসা করেছিলেন যে তাকে কেবল তখনই হত্যা করা যেতে পারে যদি সে একজন মায়ের মতো মহিলাকে লালসা করে। ব্রহ্মা রাজি হলেন এবং তাঁর সমস্ত বর প্রদান করলেন।
যখন অন্ধক তার রাজ্যে ফিরে আসেন, তখন তার চাচাতো ভাই তার নতুন ক্ষমতার ভয়ে ভীত হয়ে পড়েন এবং তাদের রাজ্যের পাশাপাশি তাদের রাজ্যও ফিরিয়ে দেন। সমস্ত অসুরদের অধিপতি হওয়ার পর, অন্ধক তার সৈন্যবাহিনী সহ দেবদের সাথে যুদ্ধ করে স্বর্গ জয় করেন। এরপর তিনি নাগ, গন্ধর্ব, রাক্ষস, যক্ষ ও মানুষকে জয় করতে এগিয়ে যান। এভাবে তিনি তিন জগতের অধিপতি হয়ে গেলেন।
তিনি একজন নিষ্ঠুর শাসক ছিলেন এবং বেদ, ব্রাহ্মণ ও দেবদের অসম্মান করেছিলেন। একবার ভ্রমণের সময়, অন্ধক মন্দর পর্বতে গিয়েছিলেন। পাহাড়ের সৌন্দর্যে মুগ্ধ হয়ে তিনি সেখানে থাকার সিদ্ধান্ত নেন এবং তার তিন সেনাপতি দুর্যোধন, বিঘাস ও হস্তিকে থাকার জন্য উপযুক্ত জায়গা খোঁজার নির্দেশ দেন।
অনুসন্ধান করার সময়, তার সেনাপতিরা একটি গুহা দেখতে পান যেখানে একজন সন্ন্যাসী ধ্যানরত ছিলেন এবং তার সাথে একজন সুন্দরী মহিলাকে দেখতে পান। তারা তাদের প্রভুকে এই বিষয়ে বলল, যিনি তাদের মহিলাটিকে তার কাছে নিয়ে আসার নির্দেশ দিলেন। সন্ন্যাসী হলেন শিব এবং মহিলাটি তাঁর স্ত্রী পার্বতী। যখন তারা তপস্বীকে মহিলাটিকে তাদের প্রভুর কাছে হস্তান্তর করতে বলেছিল, তখন শিব প্রত্যাখ্যান করেছিলেন, এই বলে যে তাদের প্রভু যদি তাকে চান তবে তিনি নিজেই তাকে নিয়ে যাবেন।
যখন তার সেনাপতিরা অন্ধককে এই বিষয়ে অবহিত করেন, তখন তিনি ক্রুদ্ধ হয়ে শিবের সাথে যুদ্ধ করতে থাকেন। তার অসুরদের সেনাবাহিনীর সাথে, অন্ধক নন্দী ও শিবের গনদের সাথে যুদ্ধ করেছিলেন, কিন্তু পরাজিত হন এবং পালিয়ে যেতে বাধ্য হন। অন্ধকা শীঘ্রই যুদ্ধে ফিরে আসেন, যা সাতশ বছর ধরে চলেছিল।
বিষ্ণু, ব্রহ্মা ও দেবগণ অন্ধক ও তার সেনাবাহিনীর বিরুদ্ধে যুদ্ধে যোগ দেন। অন্ধকের সেনাপতি বিঘাসা সমস্ত দেবতাকে গিলে ফেলেছিল, যার প্রতিশোধ নিয়ে শিব তার ষাঁড় দিয়ে এবং অসুরকে দিয়ে লাঙ্গল দেন। শুক্র, অসুরের গুরু, তার ঔষধি ভেষজ, মৃতসঞ্জীবনী ব্যবহার করে মৃত অসুরদেরকে পুনরুজ্জীবিত করেন। শিব গণদের শুক্রকে বন্দী করার নির্দেশ দেন। যখন তারা তাকে শিবের কাছে নিয়ে আসে, তখন সে রাক্ষস গুরুকে গিলে ফেলে।
শিব তার ত্রিশূল দিয়ে অন্ধকাকে আক্রমণ করেন, কিন্তু মাটিতে পড়ে যাওয়া অন্ধকের রক্তের প্রতিটি ফোঁটা তার মতো অন্য এক রাক্ষসের জন্ম দেয়। শিব দেবী চণ্ডীকে রক্ত ​​পান করার জন্য অনুরোধ করেন যখন তিনি অন্ধকের বাকি নকলগুলির যত্ন নেন। অবশিষ্ট অসুরকে পরাজিত করার পর, শিব তার ত্রিশূল দিয়ে অন্ধককে শূলে চড়েন এবং সেখানে তাকে তুলে নেন, যেখানে তিনি দীর্ঘকাল অবস্থান করেন। একবার তিনি উপলব্ধি করেছিলেন।
বামন পুরাণ
বামন পুরাণে, অন্ধকের জন্মের কাহিনী একই রয়ে গেছে। অন্ধক ছিলেন হিরণ্যাক্ষের পুত্র এবং প্রহ্লাদের কাকাতো ভাই। অন্ধক ও প্রহ্লাদ, তাদের বাহিনী সহ দেবতাদের পরাজিত করে, প্রহ্লাদকে তিন জগতের রাজা করে। কিছুকাল পরে, প্রহ্লাদ বিষ্ণুর সাথে যুদ্ধ করেন, কিন্তু ঋষিদের অভিশাপের কারণে যুদ্ধে হেরে যান। তার ক্ষতির পর, তিনি অন্ধককে রাজা নিযুক্ত করেন এবং সফলভাবে বিষ্ণুর ক্ষমা লাভ করেন। ফিরে আসার পর, অন্ধক তাকে আবার রাজা করার চেষ্টা করে, কিন্তু প্রত্যাখ্যান করা হয়। এক পর্যায়ে,  দেবতারা মহিষাসুর ও তারকাসুরকে হত্যা করে, এমন কীর্তি অন্ধক অসম্ভব বলে মনে করেছিলেন।
এই ঘটনার পর, অন্ধক একজন সুন্দর স্ত্রী কামনা করতে আসেন এবং পার্বতী সম্পর্কে অবহিত হন, যাকে বলা হয় বিশ্বের সবচেয়ে সুন্দরী মহিলা। পার্বতী যে তার মা অন্ধক তা জানতো না, তাই অন্ধক শিবের আবাসে যাওয়ার পথ তাকে কামনা করে। সেখানে তিনি পার্বতীকে অপহরণ করার চেষ্টা করেন, কিন্তু তিনি একশত রূপ ধারণ করেন এবং তাকে যুদ্ধে অজ্ঞান করে ফেলেন। অন্ধক সুস্থ হয়ে পার্বতীকে সংগ্রহের জন্য আরেকটি প্রচেষ্টা করার অভিপ্রায়ে  পাতালে ফিরে যায়।
প্রহ্লাদ তাকে নিরুৎসাহিত করার চেষ্টা করলেন। পার্বতী যখন তাঁর চোখ ঢেকেছিলেন তখন তিনি শিবের ঘাম থেকে জন্ম নেওয়ার বিষয়ে অন্ধকের কাছে তাঁর আসল উৎস প্রকাশ করেছিলেন। তার ব্যাখ্যা বধির কানে পড়ে এবং তিনি অসুরদের রাজি করাতে ব্যর্থ হন। অন্ধক তার সৈন্যবাহিনী নিয়ে শিব ও অন্যান্য দেবতাদের আক্রমণ করেন, যাদের অধিকাংশই নিশ্চিহ্ন হয়ে যায়। অন্ধক তখন পার্বতীকে বোকা বানানোর জন্য শিবের ছদ্মবেশ ধারণ করে, কিন্তু সে তাকে চিনতে সক্ষম হয় এবং তার দাসদের মধ্যে লুকিয়ে থাকে। তাকে খুঁজে না পেয়ে অন্ধক যুদ্ধে ফিরে আসে।
কার্তিক ও গণেশ, গণের সঙ্গে, অন্ধকের রথ ধ্বংস করেছিলেন। শিব তাকে যুদ্ধে নিযুক্ত করেছিলেন এবং তার হৃদয় বিদ্ধ করেছিলেন, কিন্তু অন্ধক তার গদা দিয়ে শিবকে পুনরুদ্ধার করতে এবং আঘাত করতে সক্ষম হন। ক্ষত থেকে মাটিতে যে রক্ত ​​পড়েছিল তা ভৈরবের আট রূপের জন্ম দিয়েছে।
শিব তার ত্রিশূলের উপর অন্ধককে বিদ্ধ করলেন এবং তার উপরে তুলে দিলেন। শিবের থেকে নির্গত ঘাম একটি মেয়ে এবং কাঠকয়লার রঙের একটি ছেলের জন্ম দেয়, যারা অন্ধকের রক্ত ​​মাটিতে পড়ার আগেই গ্রাস করতে থাকে। শিব মেয়েটির নাম রাখেন কার্সিকা এবং ছেলেটির নাম মঙ্গল। তিনি হাজার হাজার বছর ধরে অন্ধককে তার ত্রিশূলের উপর বিদ্ধ করে রেখেছেন, তার শরীরকে নিছক কঙ্কালের চেহারায় পরিণত করেছে। অন্ধক ক্ষমা ভিক্ষা করতে লাগলেন এবং শিবের প্রশংসা করতে লাগলেন, যার উপর শিব পার্বতীকে তার মা হিসেবে গ্রহণ করার শর্তে তাকে মুক্তি দিতে রাজি হন। অন্ধক তাই করেন এবং শিবকে তাঁর পিতা হিসাবে গ্রহণ করেন। তাকে ক্ষমা করে গণপ্রধান করা হয়। শিব তাকে মান্দারা পর্বতে নিয়ে যান যেখানে পার্বতীও তাকে একই বর দেন এবং তিনি পরবর্তীতে ভৃঙ্গী নামে বিখ্যাত হন।
কূর্ম পুরাণ
কূর্ম পুরাণেও, অন্ধক হলেন হিরণ্যাক্ষের স্বাভাবিক পুত্র এবং প্রহ্লাদের মৃত্যুর পর অসুরদের রাজা হন। অন্যান্য রূপের মতো, তিনি পার্বতীর প্রতি কামনা করেন এবং শিব দূরে থাকলে তাকে অপহরণ করতে মন্দার পর্বতে যান। শিব নন্দীকে তার পরিবার এবং বিষ্ণু সহ দেবতাদের পাহারা দেওয়ার দায়িত্ব দিয়েছিলেন, পার্বতীকে রক্ষা করার জন্য। অন্ধক এলে নন্দী তার সাথে যুদ্ধ করে এবং তাকে ত্রিশূল দিয়ে বিদ্ধ করে। তার রক্ত ​​ঝরার পর, তার মতো আরও এক হাজার অসুর জন্ম দেয় এবং নন্দী ও দেবগণকে পরাজিত করে। নন্দী সাহায্যের জন্য বিষ্ণুর কাছে প্রার্থনা করেন।
বিষ্ণু যখন আসেন তখন তিনি অনেক মাতৃকা দেবী সৃষ্টি করেন যারা রাক্ষসদের পরাজিত করেন। শিব ফিরে এলে অন্ধকা পার্বতীকে অপহরণ করার আরেকটি প্রচেষ্টায় ফিরে আসে। শিব ও বিষ্ণু অন্ধক এবং তার সেনাবাহিনীর বিরুদ্ধে যুদ্ধ করেন। শিব তার ত্রিশূলে অন্ধককে বসাতে সফল হন এবং নাচতে শুরু করেন। তার নিছক স্পর্শে, আন্ধকের পাপ পুড়ে যায় এবং তিনি ক্ষমা প্রার্থনা করেন। পরে তাকে গণপ্রধান বলা হয়। শিবও অন্ধকে একজন সুদর্শন পুরুষ করে তোলেন যিনি তারপর অনুতাপে পার্বতীর সামনে প্রণাম করেন। পার্বতী তাকে ক্ষমা করে এবং তাকে তার পুত্র হিসাবে গ্রহণ করে।
মৎস্য পুরাণ
মৎস্য পুরাণে, হিরণ্যাক্ষের পুত্র অন্ধক, পার্বতীকে শিবের কাছ থেকে অপহরণ করার চেষ্টা করে। মহাকাল বনে যুদ্ধ সংঘটিত হয় এবং অন্ধক থেকে যে রক্ত ​​প্রবাহিত হয় তা আরও হাজার হাজার রাক্ষসের জন্ম দেয়। শিব অসংখ্য ঐশ্বরিক মা, মাতৃকা সৃষ্টি করেন, যারা রাক্ষসের রক্ত ​​পান করে যখনই এটি বের হয়। তারা তৃপ্ত হওয়ার পরে, বাসুদেব সুষ্করেবতীকে সৃষ্টি করেন যিনি সমস্ত অসুরদের রক্ত ​​পান করেন এবং তাদের হত্যা করেন। শিব যখন চূড়ান্ত আঘাত হানতে চলেছেন, তখন অন্ধক আত্মসমর্পণ করে এবং তাঁর কাছে প্রার্থনা করে ক্ষমা প্রার্থনা করে। তাঁর ভক্তিতে খুশি হয়ে শিব তাঁকে গণে পরিণত করেন।
হরিবংশ পুরাণ
হরিবংশ পুরাণ অনুসারে, অন্ধক ছিলেন একজন দৈত্য এবং দিতি ও ঋষি কশ্যপের পুত্র। বিষ্ণুর দ্বারা দৈত্যদের পরাজয়ের পর, দিতি কশ্যপের কাছে অনুরোধ করেছিলেন তাকে এমন পুত্র দেওয়ার জন্য যাকে দেবতারা পরাজিত করতে পারবেন না। কশ্যপ তাকে বর দিয়েছিলেন এবং তাকে বলেছিলেন যে তার পুত্রকে ধ্বংস করার ক্ষমতা একমাত্র শিবেরই ছিল, কারণ তার ক্ষমতার সাথে কেউ মিলতে পারে না। তখন কশ্যপ তার পেট স্পর্শ করেন এবং এক হাজার চোখ ও অঙ্গ নিয়ে শিশুর জন্ম হয়। যদিও তিনি অন্ধ ছিলেন না, অন্ধাক একজন অন্ধের মতো হাঁটতেন, এইভাবে এই নামটি ধারণ করেছিলেন। সময়ের সাথে সাথে, অন্ধক অহংকারী হয়ে ওঠে কারণ সে কারো দ্বারা ক্ষতিগ্রস্থ হতে পারে না।
এক সময়, অন্ধক ইন্দ্রের রাজসভায় গিয়ে সমস্ত অপ্সরাকে অপহরণ করে এবং সমস্ত দেবতাকে যুদ্ধে পরাজিত করে। তিনি দেবতাদের যজ্ঞ সম্পাদনেও বাধা দেন। এত যন্ত্রণা পেয়ে দেবতারা নারদের কাছে সাহায্যের জন্য এগিয়ে আসেন। নারদ তার সাথে পরামর্শ করার জন্য অন্ধকের কাছে যান। নারদ দ্বারা পরিহিত মন্দার ফুলের সুগন্ধি মালা দেখে অন্ধক কৌতূহলী হয়েছিলেন এবং ফুলের উৎস সম্পর্কে জিজ্ঞাসা করেছিলেন। নারদ তাকে বলেন যে ফুলগুলি মান্দারা বন থেকে এসেছে, রক্ষীদের দ্বারা সুরক্ষিত যাতে শিবের অনুমতি ছাড়া কেউ প্রবেশ করতে না পারে।
অন্ধক মন্দার পর্বতের সাথে কথোপকথন করেছিল, পর্বতকে তার অসহায়তার কথা জানিয়েছিল এবং বনের অবস্থান সম্পর্কে জিজ্ঞাসা করেছিল। পর্বত উত্তর দিতে অস্বীকার করে অদৃশ্য হয়ে যায়। অন্ধক ক্রোধে ফেটে পড়ে এবং তার অসুর বাহিনীর সাহায্যে সমগ্র পর্বত উপড়ে ফেলে। তারা পর্বতকে পিষে ফেলতে পরিচালনা করে, এর সমস্ত প্রাকৃতিক সৌন্দর্য ধ্বংস করে। একবার শিব এই সম্পর্কে অবহিত হয়ে গেলে, তিনি পর্বতকে একটি বর দিয়ে আশীর্বাদ করেন যা এটিকে তার আসল জাঁকজমক ফিরিয়ে দেয়। পর্বতের চূড়াগুলি অসুরদের হত্যা করতে শুরু করেছিল যারা তাদের ধ্বংস করার চেষ্টা করেছিল। এটা দেখে অন্ধক পর্বতের মালিককে ডাকে, পুরো মান্দারা পর্বতকে পুড়িয়ে ফেলতে চায়। জবাবে, শিব, তার গদা দিয়ে, তার ষাঁড়ে চড়ে অন্ধকে অভিযুক্ত করেন। শিব যখন তার বর্শা ছেড়ে দেন, তখন তা অসুরের বুকে আঘাত করে এবং তাকে ছাই করে দেয়।
বিকল্প কাহিনী
অন্য সংস্করণে বলা হয়েছে যে অন্ধক গণ এবং শিবের পুত্রদের সাথে যুদ্ধ করেছিলেন, কিন্তু দেবতারা যুদ্ধে হেরেছিলেন। শিব বীরভদ্রকে পাঠান অন্ধকের সাথে যুদ্ধ করার জন্য, কিন্তু যতবারই বীরভদ্র অন্ধককে হত্যা করেন, ততবারই তার রক্ত ​​থেকে অন্য রূপের উদ্ভব হয় যা পৃথিবীতে পড়ে। পার্বতী ক্রুদ্ধ হয়ে কালী রূপ ধারণ করেন। তিনি অন্ধকের প্রতিটি অনুলিপি ধ্বংস করেন, আসলটি ব্যতীত, যাকে শিব রক্ষা করেছেন এবং নতুন জীবন দিয়েছেন।
রামায়ণ ও মহাভারতে
রামায়ণে, কালীকে বধ করার গল্পটি অরণ্য কন্ডের ৩০ অধ্যায়ে সংক্ষিপ্তভাবে উল্লেখ করা হয়েছে, যে মুহূর্তে রাবণের ছোট ভাই 'খর' রাম কর্তৃক নিহত হয়। শাস্ত্রে বলা হয়েছে যে অন্ধক ঋষি শ্বেতার বনে শিবের তৃতীয় নয়নের দ্বারা নিহত হয়েছিল।
শুডোচেলিডন সিরিনটারাই
সাদা চোখের নদী মার্টিন (হোয়াইট আইড রিভার মার্টিন) দ্বিপদ নাম শুডোচেলিডন সিরিনটারাই প্যাসারিন পাখি, সোয়ালো পরিবারের উপপরিবার রিভার মার্টিনের দুটি সদস্যের এরা একটি। এরা আফ্রিকান রিভার মার্টিন এর নিকটাত্মীয়।
শ্রেণীবিন্যাস
সাদা চোখের রিভার মার্টিন সর্বপ্রথম আবিষ্কার করেন থাই পক্ষীবিদ কিত্তি থংলংগ্যা। তিনিই এদের বর্তমান দ্বিপদ নামকরণ করেন। এদের গণ নাম শ্যুডোচেলডন এসেছে গ্রীক শ্যুডো (ছদ্ম) এবং চেলিডন (সোয়ালো) থেকে। আর প্রজাতি নাম এসেছে থাইল্যান্ডের রাজকুমারী '''মাহা চাকরি সিরিনধর্ন এর নাম থেকে।
বর্ণনা
প্রাপ্ত বয়স্ক শ্বেত চক্ষু রিভার মার্টিন মধ্যম আকারের সোয়ালো পাখি। লম্বায় এরা ১৮ সেমি এবং পালকের রঙ সিল্কি কালো। পৃষ্ঠদেশ সবুজাভ কালো। পিঠের তুলনায় মাথার রঙ গাঢ়। ডানার বিস্তৃতি ১১.৫ সেমি এবং লেজ ১০.৭ সেমি লম্বা।
বাসস্থান
শ্বেত চক্ষু নদী মার্টিন পাখি আবিষ্কার করেন কিত্তি থংলংগ্যা, ১৯৬৮ সালে। তিনি অভিজ্ঞ শিকারীদের দ্বারা জালের সাহায্যে নয়টি নমুনা পাখি সংগ্রহ করেন। তিনি থাইল্যান্ডের সব থেকে বড় স্বাদুপানির হ্রদ নাখন সাওয়ান প্রদেশে অবস্থিত বুয়েং বোরাফেট এ পরিযায়ী পাখির উপর জরিপ করছিলেন। এদেরকে শুধুমাত্র নভেম্বর থেকে ফেব্রুয়ারি পর্যন্ত এই লেকে দেখা যায়।
কাটপুতলি
মুক্তি
মুক্তির আগে পর্যন্ত ছবিটির নামছিল "মিশন সিন্দ্রেলা" পরে এটির বদলে কাটপুতলি করা হয়। ২ সেপ্টেম্বর ২০২২ এ ছবিটি ডিজনি+ হটস্টারে প্রিমিয়ার হওয়ার কথা আছে।
চুনিলাল দেওয়ান
চুনিলাল দেওয়ান একজন বাংলাদেশী চাকমা চিত্রশিল্পী এবং সাহিত্যিক। তিনি বিখ্যাত বাংলাদেশী চিত্রকর জয়নুল আবেদীন এর সহকর্মী ছিলেন। পড়েছিলেন কলকাতা আর্ট কলেজে। তার প্রচেষ্টাতেই পার্বত্য চট্টগ্রাম অঞ্চলের একটি পৃথক সাংস্কৃতিক রূপ দেশব্যাপী পরিচিত হতে শুরু করেছিল। কাপ্তাই বাঁধ নির্মাণের কারণে ১৯৫৯ সালে তার বড়দাম এর বাড়ি পানিতে ডুবে যায়। তার মৃত্যুর পর তার স্ত্রী বসুন্ধরা দেওয়ান রাঙামাটিতেই থাকেন।
আধুনিক চাকমা সাহিত্যের বিকাশও ঘটে চুনিলাল দেওয়ানের কবিতার মাধ্যমে। তিনি ছিলেন চাকমা ভাষার প্রথম আধুনিক গীতিকার।
মেরি সহেলি
মেরি সহেলি হল ভারতের সর্বাধিক বিক্রিত মহিলাদের হিন্দি ভাষার ম্যাগাজিন৷ প্রবীণ অভিনেত্রী এবং পাবলিক ফিগার হেমা মালিনির নেতৃত্বে, এই শিরোনামটি তার পৃষ্ঠপোষকদের হৃদয়ে নিজের জন্য একটি বিশেষ স্থান তৈরি করেছে। ম্যাগাজিনটি মুম্বাই ভিত্তিক পাইওনিয়ার বুক কোম্পানি প্রাইভেট লিমিটেড দ্বারা প্রকাশিত।
বহিঃসংযোগ
অফিসিয়াল ওয়েবসাইট https://www.examsselection.com/meri-saheli/
আড়ং (ব্র্যাক)
আড়ং বাংলাদেশের একটি হস্ত ও কারুশিল্প ব্যবসায় প্রতিষ্ঠান। ব্র্যাকের পরিচালক ফজলে হাসান আবেদ ১৯৭৮ সালের ১৮ ডিসেম্বর আড়ং প্রতিষ্ঠা করেন। বর্তমানে ঢাকা, চট্টগ্রামসহ বাংলাদেশের ৮টি শহরে আড়ং-এর মোট ২১টি শাখা রয়েছে।
ইতিহাস
আড়ং একটি সোশ্যাল এন্টারপ্রাইজ। ৬৫ হাজার মানুষ আড়ংয়ের জন্য পণ্য উৎপাদন করেন। দেশে দারিদ্র্য বিমোচন ও নারীর কর্মসংস্থানের লক্ষ্য নিয়ে যাত্রা শুরু করে আড়ং। ২০১৭ সালে পণ্য বিক্রির পরিমাণ ছিল ৮৫০ কোটি টাকা। বিক্রির পরিমাণ বছরে গড়ে ১৫ শতাংশ হারে বাড়ছে। স্যার ফজলে হাসান আবেদের হাতে ১৯৭২ সালে ব্র্যাকের যাত্রা শুরু হয়। ১৯৭৬ সালে দারিদ্র্য বিমোচন ও গ্রামীণ নারীদের কর্মসংস্থানের জন্য তাদের প্রশিক্ষণ দিয়ে বিভিন্ন হস্তশিল্পের পণ্য তৈরি শুরু হয়। শুরুতে এসব পণ্য ঢাকার বিভিন্ন দোকানে বিক্রি করা হতো।
১৯৭৬ সালে মানিকগঞ্জের ৫ জন দুস্থ নারী নিয়ে কাজ শুরু করেন আয়েশা আবেদ। এক দুর্ঘটনায় ১৯৮১ সালে মারা যান আয়েশা আবেদ। ১৯৮৩ সালে মানিকগঞ্জে প্রথম ‘আয়েশা আবেদ ফাউন্ডেশন’ গড়ে তোলেন ফজলে হাসান আবেদ। এরপর ধীরে ধীরে আয়েশা আবেদ ফাউন্ডেশন গড়ে ওঠে জামালপুর, যশোর, কুষ্টিয়া, শেরপুর, ঝিনাইদহ, রাজবাড়ী, নীলফামারী ও কুড়িগ্রামে। বর্তমানে সারাদেশে ১৪টি ফাউন্ডেশন রয়েছে। আয়েশা আবেদ ফাউন্ডেশন হচ্ছে আড়ংয়ের পণ্য তৈরির কারখানা। মানিকগঞ্জে রয়েছে আয়েশা আবেদ ফাউন্ডেশনের প্রধান কারখানা। ৫টি শাখার তত্ত্বাবধানে রয়েছে ৮০টি সাব-সেন্টার। টেইলারিং, ব্লক প্রিন্ট, ক্রিন প্রিন্ট, টাই-ডাই, ক্যামিকেল ডাই, ন্যাচারল ডাই, বাটিক, হ্যান্ড প্রিন্ট, তাঁতসহ সকল গার্মেন্টস আইটেমের কাজ করা হয়। শাড়ি, সালোয়ার কামিজ, পাঞ্জাবি ও শার্টের কাজ হয় মানিকগঞ্জে। নকশীকাঁথার কাজ হয় জামালপুর, শেরপুর, কুষ্টিয়া ও যশোরে। দেশে সাব-সেন্টার রয়েছে ৬৬০টি।
১৯৭৮ সালে রাজধানীর সোবহানবাগে আড়ংয়ের একটি বিক্রয়কেন্দ্র যাত্রা শুরু করে। আড়ংয়ের কর্মীদেরও ৪৫ শতাংশ নারী।
সমালোচনা
২০১৯ সালের জুন মাসের ৩ তারিখে নির্ধারিত দামের দ্বিগুণ দামে পণ্য বিক্রির অভিযোগের প্রমাণ পেয়ে আড়ংয়ের উত্তরা শাখাকে চার লাখ পঞ্চাশ হাজার টাকা জরিমানা করে জাতীয় ভোক্তা অধিকার সংরক্ষণ অধিদফতর। শাখাটি একদিনের জন্য বন্ধ রাখার নির্দেশ দেন ভ্রাম্যমাণ আদালত। ২০১৮ সালের ১৮ ফেব্রুয়ারি ভবনের কমন স্পেস শো-রুমের কাজে ব্যবহার করায় পোশাকশিল্প প্রতিষ্ঠান ‘আড়ং’কে দুই লাখ টাকা জরিমানা করে রাজধানী উন্নয়ন কর্তৃপক্ষ (রাজউক)। জরিমানা করার ২৪ ঘণ্টার মাঝেই সেই ম্যাজিস্ট্রেটকে বদলি করা হয়।
২০২১ সালের মার্চ মাসে সামাজিক যোগাযোগ মাধ্যমে ছড়িয়ে পড়া এক ভিডিওতে দেখা যায়, আড়ংয়ে বিক্রয়কর্মী পদে এক মুসলিম যুবক অভিযোগ করেন: দাঁড়ি কাটতে রাজি না হওয়ায় চাকরি পাওয়া থেকে প্রত্যাখ্যাত হয়েছেন। বিষয়টি নিয়ে আড়ং ব্যাপক সমালোচনায় পরে ও ‘বয়কট আড়ং’ হ্যাশট্যাগের মাধ্যমে সমালোচিত হয়। পরবর্তীতে আড়ং চাকরিপ্রার্থীর নেতিবাচক অভিজ্ঞতার ব্যাপারটি দুঃখজনক বলে ঘোষণা দেয়।
কুংফু পান্ডা: লিজেন্ডস অফ অসামনেস (৩য় মৌসুম)
এটি অ্যানিমেটেড টেলিভিশন ধারাবাহিক কুংফু পান্ডা: লিজেন্ডস অফ অসামনেস-এর ৩য় মৌসুমের পর্বের একটি তালিকা। এই মৌসুমের প্রথম পর্বটি ২০১৩ সালের ২৪ জুন প্রথম প্রচারিত হয় এবং ২০১৬ সালের ২৪ জুন মার্কিন যুক্তরাষ্ট্রে এর শেষ পর্বটি প্রচারিত হয়। মার্কিন যুক্তরাষ্ট্রে মুক্তি পাওয়ার আগেই জার্মানিতে ২০১৪ সালের ৩০ ডিসেম্বর থেকে ২০১৫ সালের ৭ জানুয়ারির মধ্যে মৌসুমের শেষ পর্বগুলো ধারাবাহিকভাবে মুক্তি পায়; যদিও মার্কিন যুক্তরাষ্ট্রে এই মৌসুমের শেষের কিছু পর্ব ধারাবাহিকভাবে প্রচারিত হয়নি।
বাংলাদেশ জাতীয় আরকাইভস
বাংলাদেশ জাতীয় আরকাইভস ঢাকায় অবস্থিত এবং বই, মাইক্রোফিল্ম রোলস ও সংবাদপত্র ক্লিপসহ ২,২৫,০০০ দস্তাবেজ রয়েছে। ১৯৭৩ সালে বাংলাদেশ সরকার কর্তৃক আরকাইভস প্রতিষ্ঠিত হয় এবং জাতীয় আরকাইভস ও লাইব্রেরী অধিদপ্তর কর্তৃক পরিচালিত হয়। ১৯৮৫ সাল পর্যন্ত ঢাকা বিশ্ববিদ্যালয়ের ক্যাম্পাসের কাছে একটি ভাড়াটে ভবনে অবস্থিত ছিল। দস্তাবেজসমূহ বর্তমানে শেরে-বাংলা নগর জাতীয় গ্রন্থাগারের একটি জাতীয় ভবনে রয়েছে।
এন৩০৯ (বাংলাদেশ)
এন৩০৯ (ইংরেজি: N309) বা খাগডহর (N401) - ময়মনসিংহ বাইপাস (N3) মহাসড়ক বাংলাদেশের একটি মহাসড়ক, যেটি ময়মনসিংহ জেলার ময়মনসিংহ সদর উপজেলার খাগডহর এলাকায় এন৪০১ মহাসড়ক থেকে শুরু হয়েছে এবং ময়মনসিংহ শহরের পূর্ব প্রান্ত ঘেঁষে বাইপাস নাম গ্রহণ করে শহরের দক্ষিণ প্রান্তে নটরডেম কলেজ ময়মনসিংহের পাশে ঢাকা-ময়মনসিংহ মহাসড়কের সাথে যুক্ত হয়েছে।
দৈর্ঘ্য
১৩ কিলোমিটার।
ফজল রহিম মারওয়াত
ফজল রহিম মারওয়াত (জন্ম ১৯ জুন ১৯৫৯) হলেন একজন খ্যাতিমান শিক্ষাবিদ, লেখক, গবেষক, ইতিহাসবিদ এবং চরসদ্দার বাছা খান বিশ্ববিদ্যালয়ের প্রাক্তন উপাচার্য।
শিক্ষাজীবন
ফজল রহিম মারওয়াত ১৯৯২ সালে পিএইচডি, ১৯৮২ সালে এম ফিল (মাস্টার্স অব ফিলোসফি), ১৯৭৯ সালে পেশাওয়ার বিশ্ববিদ্যালয় থেকে রাষ্ট্রবিজ্ঞান এবং ১৯৭৬ সালে গোমাল বিশ্ববিদ্যালয় থেকে বি.এ. ডিগ্রি অর্জন করেন।
লালু লীলা
লালু লীলা ছিল কেরলের কোট্টায়াম থেকে প্রকাশিত একটি মালায়ালাম কমিক ম্যাগাজিন।
টুসন মসজিদ
ইসলামিক সেন্টার অব টুসান (আইসিটি),এটি টাসান মসজিদ নামে পরিচিত, এটি অ্যারিজোনার টুসানের মসজিদ এবং ইসলামী সামাজিক কেন্দ্র। অ্যারিজোনা বিশ্ববিদ্যালয়ের কাছে অবস্থিত, এলাকায় একটি প্রার্থনার স্থান এবং একটি সম্প্রদায় কেন্দ্র উভয় হিসাবেই কাজ করে, এটি দক্ষিণ অ্যারিজোনা এবং সামগ্রিকভাবে বৃহত্তর সম্প্রদায়ের সমস্ত মুসলমান এর ধর্মীয় প্রার্থনার স্থান। এটি ১৯৯১ সালে কাজ সম্পূর্ণ হয়েছিল। এটির একটি মিনার এবং গম্বুজ রয়েছে। এটিতে শুক্রবারে জুমুআহ ও পাঁচ ওয়াক্ত দৈনিক নামাজ পড়া হয়ে থাকে।
ইতিহাস
আইসিটি সম্প্রদায়ের ইতিহাসটি ১৯৬০ এর দশকে অ্যারিজোনা বিশ্ববিদ্যালয়ে পড়াশোনা করা বিশ্ববিদ্যালয়ের শিক্ষার্থীদের কাছে শুরু হয়েছে। তখন থেকে, এটি হাজার হাজার সম্প্রদায়ের সদস্যকে বহু নতুন পরিবারগুলিতে প্রবেশ করা থেকে শুরু করে তরুণ শীর্ষে এবং আরও অনেক কিছুতে পরিবেষ্টিত হয়েছে। কেন্দ্রটি প্রার্থনার স্থান, জমায়েতের জায়গা, সমাজের ইভেন্টগুলির কেন্দ্রস্থল, আন্তঃসত্ত্বিক কথোপকথন এবং একটি সাংস্কৃতিক সংস্থান হিসাবে কাজ করে।
দৈনিক করতোয়া
দৈনিক করতোয়া বাংলাদেশের বগুড়া থেকে প্রকাশিত একটি দৈনিক পত্রিকা। মূলত করতোয়া নদীর নামানুসারেই পত্রিকাটির নামকরণ করা হয়েছে। বাংলাদেশের সরকারি হিসেব অনুযায়ী পত্রিকাটির বর্তমান প্রচলন বা প্রচারসংখ্যা হল ৫৫,০০০।
ইতিহাস
বগুড়াতে একাধিক দৈনিক, সাপ্তাহিক এবং পাক্ষিক পত্রিকা থাকলেও বগুড়া থেকে প্রকাশিত একমাত্র জাতীয় পত্রিকা। শুরুতে প্রত্রিকাটি স্থানীয়ভাবে শুধু উত্তরবঙ্গে প্রকাশিত হত। বর্তমানে এই পত্রিকাটির সম্পাদক হিসেবে দায়িত্ব পালন করছেন মোঃ মোজাম্মেল হক।
মোকারিমপুর ইউনিয়ন
মোকারিমপুর ইউনিয়ন বাংলাদেশের খুলনা বিভাগের কুষ্টিয়া জেলায় অবস্থিত ভেড়ামারা উপজেলার অন্তর্গত একটি ইউনিয়ন। এটি ৩৮.৮৫ কিমি২ (১৫.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৯১৫ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১০টি।
জুন অ্যালিসন
জুন অ্যালিসন (June Allyson, জন্ম: এলিনর গেইসমান, ৭ অক্টোবর ১৯১৭ - ৮ জুলাই ২০০৬) ছিলেন একজন মার্কিন অভিনেত্রী, নৃত্যশিল্পী ও গায়িকা। তিনি ১৯৩৭ সালে স্বল্পদৈর্ঘ্য চলচ্চিত্রে নৃত্যশিল্পী হিসেবে এবং ১৯৩৮ সালে ব্রডওয়ে মঞ্চে অভিনয়ের মধ্য দিয়ে তার কর্মজীবন শুরু করেন। তিনি ১৯৪৩ সালে মেট্রো-গোল্ডউইন-মেয়ারের সাথে চুক্তিবদ্ধ হন এবং পরের বছর টু গার্লস অ্যান্ড আ সেইলর চলচ্চিত্রে অভিনয় করে খ্যাতি অর্জন করেন। ১৯৪০-এর দশকের মাঝামাঝি সময়ে অভিনেতা ভ্যান জনসনের সাথে পাঁচটি চলচ্চিত্রে অভিনয়ের পর "পাশের বাড়ির মেয়েটি" হিসেবে তার ভাবমূর্তি শক্ত অবস্থান লাভ করে। ১৯৫১ সালে তিনি টু ইয়ং টু কিস চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। ১৯৫৯ থেকে ১৯৬১ সাল পর্যন্ত তিনি সিবিএস চ্যানেলে প্রচারিত দ্য ডুপন্ট শো উইথ জুন অ্যালিসন অমনিবাস ধারাবাহিক সঞ্চালনা করতেন।
প্রারম্ভিক জীবন
অ্যালিসন ১৯১৭ সালের ৭ই অক্টোবর নিউ ইয়র্ক সিটির দ্য ব্রংক্সে জন্মগ্রহণ করেন। তার প্রকৃত নাম এলিনর গেইসমান এবং ডাকনাম "এলা"। তার মাতা ক্লারা প্রভোস্ট এবং পিতা রবার্ট গেইসমান। তার ভাই হেনরি তার থেকে দুই বছরের বড়। তার দাদা হ্যারি গেইসমান এবং দাদী আনা হাফনার জার্মানি থেকে মার্কিন যুক্তরাষ্ট্রে অভিবাসিত হয়েছিলেন; যদিও অ্যালিসন দাবী করেন তার নামের শেষাংশ মূলত "ভান গেইসমান" থেকে এসেছে এবং তার পূর্বপুরুষগণ ওলন্দাজ ছিলেন। স্টুডিও জীবনীগুলোতে তার নাম "জান অ্যালিসন" হিসেবে তালিকাভুক্ত হয়েছে, যিনি ফরাসি-ইংরেজ পিতামাতার ঘরে জন্মগ্রহণ করেছেন। তার মৃত্যুর পর তার কন্যা বলেন অ্যালিসন "ফরাসি মাতা ও ওলন্দাজ পিতার ঘরে জন্মগ্রহণ করেন, তার নাম ছিল এলিনর গেইসমান।"
কর্মজীবন
অ্যালিসন গায়ক লি সুলিভান, হাস্যরসাত্মক নৃত্যশিল্পী হেরমান টিমবের্গ জুনিয়র ও প্যাট রুনি জুনিয়র ও হাস্যরসাত্মক তারকা ড্যানি কের বিপরীতে কয়েকটি স্বল্পদৈর্ঘ্য চলচ্চিত্রে নৃত্যশিল্পী হিসেবে কাজ করেন। চলচ্চিত্রগুলো ছিল সুইং ফর সেল (১৯৩৭), পিক্সিল্যাটেড (১৯৩৭), আপস অ্যান্ড ডাউনস (১৯৩৭), ডাইম এ ড্যান্স (১৯৩৮), ডেটস অ্যান্ড নাটস (১৯৩৮) এবং সিং ফর সুইটি (১৯৩৮)।
তিনি ১৯৩৮ সালে ব্রডওয়ে মঞ্চে সিং আউট দ্য নিউজ নাটকে অভিনয়ের মধ্য দিয়ে তার অভিনয় জীবন শুরু করেন। তার নৃত্যশৈলী ও সাঙ্গীতিক প্রতিভার জন্য তিনি বেটি হাটনের অধীনে অভিনয়ের পাঠ গ্রহণের সুযোগ পান। এ সময়ে হাটন হামে আক্রান্ত হলে তিনি পানামা হ্যাটি নাটকের পাঁচটি মঞ্চায়নে অভিনয় করেন। ব্রডওয়ে পরিচালক জর্জ অ্যাবট এক রাতে তার অভিনয় দেখেছিলেন এবং অ্যালিসনকে তার নির্দেশিত সঙ্গীতধর্মী বেস্ট ফুট ফরওয়ার্ড (১৯৪১) নাটকে একটি প্রধান চরিত্রে কাজের প্রস্তাব দেন।
ব্রডওয়ের সঙ্গীতধর্মী নাটকে কাজের পর তিনি এই নাটকের চলচ্চিত্ররূপে (১৯৪৩) কাজের জন্য নির্বাচিত হন, এবং মেট্রো-গোল্ডউইন-মেয়ারের সাথে চুক্তিবদ্ধ হন। তিনি হলিউডে পৌঁছানোর পর কাজটি শুরু হয়নি, তাই এমজিএম তাকে গার্ল ক্রেজি (১৯৪৩) চলচ্চিত্রে কাজের সুযোগ দেয়। বেস্ট ফুট ফরওয়ার্ড চলচ্চিত্রের প্রধান তারকা লুসিল বলের সাথে ছোট চরিত্রে অভিনয় করে ইতিবাচক পর্যালোচনা লাভ করলেও তিনি "বাদ পড়া তালিকা"য় চলে যান।
তিনি পরের বছর টু গার্লস অ্যান্ড আ সেইলর চলচ্চিত্রে অভিনয় করে তার সাফল্যের সূচনা ঘটে, এবং অভিনেতা ভ্যান জনসনের "পাশের বাড়ির ছেলেটি" ভাবমূর্তির বিপরীতে "পাশের বাড়ির মেয়েটি" হিসেবে তার ভাবমূর্তি গড়ে ওঠে। ১৯৪০-এর দশকে মাঝামাঝি সময়ে তিনি ও জনসন আরও চারটি চলচ্চিত্রে অভিনয় করেন।
তিনি ডিক পাওয়েলের বিপরীতে দুটি চলচ্চিত্রে অভিনয় করেন, সেগুলো হল দ্য রিফর্মার অ্যান্ড দ্য রেডহেড (১৯৫০) ও রাইট ক্রস (১৯৫০)। ১৯৫১ সালে তিনি পুনরায় জনসনের বিপরীতে টু ইয়ং টু কিস চলচ্চিত্রে অভিনয় করেন। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। ১৯৫৯ থেকে ১৯৬১ সাল পর্যন্ত তিনি সিবিএস চ্যানেলে প্রচারিত দ্য ডুপন্ট শো উইথ জুন অ্যালিসন অমনিবাস ধারাবাহিক সঞ্চালনা করতেন।
কারামানোগ্লু মেহমেদ বে
থাম্ব|400x400পিক্সেল| কারামান শহরে প্রথম মেহমেত এর মূর্তি কারামানোগ্লু মেহমেদ বে (Karamanoğlu Mehmet Bey), শামসুদ্দিন মুহাম্মদ বা প্রথম মেহমেদ নামেও পরিচিত, ত্রয়োদশ শতাব্দীতে আনাতোলিয়ার তুর্কি কারামান বেইলিকের একজন বে। তার পিতার নাম কারামান বে ।
জীবন
১২৬১ সালের দিকে তার পিতার মৃত্যুর পর, মেহমেদ সেলজুক ভূমির অধিরাজ মঙ্গোলদের বিরুদ্ধে বিদ্রোহ শুরু করার জন্য নিগদে র "ওয়ালি বে" (গভর্নর) কে সহযোগিতা করেন। মঙ্গোলদের দ্বারা নিগদের ওয়ালি বে নিহত হওয়ার পর, মেহমেদ তার রাজঘাটি এরমেনেক হারান। তদুপরি, মেহমেদ যুদ্ধ চালিয়ে যান এবং ১২৭৬ সালে তিনি গোকসু নদী র উপত্যকায় অতর্কিত আক্রমণে মঙ্গোল এবং সেলজুকদের সম্মিলিত বাহিনীকে পরাজিত করেন।
পরের বছরই, তিনি মামলুক সুলতান বাইবার্সের সাথে মিত্রতা স্থাপন করেন। সে বছর মে মাসে, তিনি সেলজুকের রাজধানী কোনিয়া দখল করেন। কিন্তু নিজেকে সুলতান হিসেবে ঘোষণা করার পরিবর্তে, তিনি হাতের পুতুল জিমরি কে সুলতান হিসেবে সমর্থন দেন। জিমরি সুলতান হলে, তাকে ১২ মে ১২৭৭ সালে সেলজুকদের উজির হিসেবে নিযুক্ত করেন। সে বছরই উজির মেহমেদ বে তার বিখ্যাত সেই ফরমান (ডিক্রি) জারি করে সরকারি দফতরে ফার্সি ও আরবির পরিবর্তে আনাতোলিয়ান তুর্কি ভাষা ব্যবহার করার নির্দেশ দেন। কিন্তু কোনিয়াতে তার কাজের মেয়াদ মাত্র এক মাস স্থায়ী হয়। মঙ্গোল বাহিনীর কাছে আসার খবর শুনে উজির মেহমেদ বে এবং জিমরি উভয়েই কোনিয়া থেকে পালিয়ে যায়। কিন্তু মঙ্গোলরা তাকে তাড়া করে এবং ১২৭৭ সালের আগস্টে মুত সংঘর্ষে তাকে ও তার পুত্রদ্বয়কে শিরচ্ছেদ করা হয়। তার মৃত্যুর পর তার ভাই কারামানোগ্লু গুনেরি বে বেইলিকের স্থলাভিষিক্ত হন।
ফরমান
মেহমেদ কারামানী তুর্কি ভাষার অনুরাগী হিসাবে পরিচিত। উজির হিসাবে তার সংক্ষিপ্ত মেয়াদে, তিনি ১৩ মে ১২৭৭ তারিখে একটি ফরমান জারি করেন:
উত্তরাধিকার
কারামান শহরের বিশ্ববিদ্যালয়টি তার নামে নামকরণ করা হয়েছে। (কারামানোগ্লু মেহমেত বে বিশ্ববিদ্যালয় দেখুন)
প্রাইড ম্যাগাজিন
প্রাইড ম্যাগাজিন একটি ম্যাগাজিন, যা যুক্তরাজ্যের কৃষ্ণাঙ্গ ব্রিটিশ, মিশ্র-জাতি, আফ্রিকান এবং আফ্রিকান-ক্যারিবীয় মহিলাদের লক্ষ্য করে। এই জীবনধারা ম্যাগাজিনটি ১৯৯১ সাল থেকে প্রকাশিত হচ্ছে।
বাহাদুরপুর ইউনিয়ন, ভেড়ামারা
বাহাদুরপুর ইউনিয়ন বাংলাদেশের খুলনা বিভাগের কুষ্টিয়া জেলায় অবস্থিত ভেড়ামারা উপজেলার অন্তর্গত একটি ইউনিয়ন। এটি ৩৮.৮৫ কিমি২ (১৫.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৭৯৪ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৪টি।
রেবিপ্রাজল
রেবিপ্রাজল (Rabeprazole) প্রোটন পাম্প ইনহিবিটর শ্রেণির অন্তর্গত একটি ওষুধ এটি প্রথম আবিষ্কার করে ''ইসাই কো. '' এটি পেপ্টিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, হার্টবার্ন, জলিনজার-এলিসন সিনড্রোম প্রভৃতি রোগের চিকিৎসায় ব্যবহৃত হয়।
পার্শ্বপ্রতিক্রিয়ার মধ্যে রয়েছে, মাথাব্যথা, পেটব্যথা, মাংসপেশিতে ব্যথা, জয়েন্টে ব্যথা, মাথাঘোরা, অনিদ্রা, ডায়রিয়া, কোষ্ঠকাঠিন্য, মুখ শুকিয়ে যাওয়া, শ্বেত রক্তকণিকা ও অণুচক্রিকার পরিমাণ কমে যাওয়া, বমি ইত্যাদি।
এটি প্লাজমাতে কিটোকোনাজল-এর ঘনত্ব কমায় এবং ডিজক্সিন-এর ঘনত্ব বাড়ায়।
লক্ষ্মী কান্ত মৈত্র
পণ্ডিত লক্ষ্মী কান্ত মৈত্র ছিলেন একজন ভারতীয় রাজনীতিবিদ। তিনি সংসদ সদস্য ছিলেন, এবং ভারতীয় জাতীয় কংগ্রেসের সদস্য হিসাবে ভারতীয় সংসদের নিম্নকক্ষ লোকসভায় পশ্চিমবঙ্গের নবদ্বীপের প্রতিনিধিত্ব করেছিলেন। তিনি ভারতীয় গণপরিষদেরও সদস্য ছিলেন।
জন্ম ও শিক্ষাজীবন
লক্ষ্মী কান্ত মৈত্রর জন্ম ১৮৯৫ খ্রিস্টাব্দের ২২ শে জুলাই বৃটিশ ভারতের অধুনা বাংলাদেশের ঢাকার নারায়ণগঞ্জে। তার পৈত্রিক বাসস্থান অধুনা পশ্চিমবঙ্গের নদীয়া জেলার শান্তিপুর৷ তবে তাদের আদি বাসস্থান নদীয়া জেলার ধুবুলিয়ার বেলপুকুর গ্রাম৷ তার পিতা রজনীকান্ত মৈত্র। তিনিই প্রথম ধুবুলিয়ার বাসস্থান ছেড়ে শান্তিপুরে বাস করেন৷ লক্ষ্মী কান্ত মৈত্র অত্যন্ত মেধাবী ছিলেন ছোটবেলা থেকেই। তার শৈশব, বাল্য, কৈশোর এবং যৌবনের সন্ধিক্ষণ কেটেছিল নারায়ণগঞ্জ-ঢাকায়। পড়াশোনা করেছেন ঢাকার সরকারি জগন্নাথ কলেজ থেকে আই.এ, কলকাতার প্রেসিডেন্সি কলেজ থেকে দর্শনে স্নাতক হন। কলকাতা বিশ্ববিদ্যালয়ের আইন কলেজ থেকে বি.এল পাশের পর সংস্কৃত সাহিত্যে কাব্য সংখ্য ও তীর্থ ডিগ্রি লাভ করে "পণ্ডিত" উপাধি প্রাপ্ত হন।